Burduja, despre campania PNL de care a beneficiat Georgescu: „Cei care ne-au adus la câțiva pași de un dezastru trebuie să răspundă”
Ministrul Energiei, liberalul Sebastian Burduja, spune că cei care au deturnat campania PNL de pe TikTok în favoarea lui Călin Georgescu „trebuie să plătească”, pentru că e vorba și de bani publici, primiți de partid ca subvenție. Subiectul „trebuie tranșat cât mai repede”, a spus Burduja la Digi24.